Listasavn Føroya letur aftur í 3 mánaðir Vegna umvæling letur savnið aftur frá 1. nov. 2021–1. feb. 2022 Listasavn Føroya søkti fyrr í ár um stuðul til at skifta tróðurpláturnar í føstu framsýningini. Mentamálaráðið hevur játtað at stuðla umvælingini, sum fer í gongd í næstum. Arbeiðið er mett at taka umleið tríggjar mánaðir. Karina Lykke Grand, stjóri á Listasavni Føroya, sigur soleiðis um umvælingina:“ Vit eru sera takksom fyri, at Mentamálaráðið hevur játtað stuðul til at fremja neyðugu umvælingina í føstu framsýningini. Vit mugu tíverri lata savnið aftur í tríggjar mánaðir, meðan arbeiðið fer fram, men vit gleða okkum at bjóða gestum aftur á gátt í februar.” Ætlanin er at lata savnið upp aftur 1. februar 2022 við nýggjum serframsýningum.